**Referat fra kommunedirektørkollegiet**

**19.04.24**

|  |
| --- |
| **Tid og sted:** Fredag 19. april i Rådhusstua, Skien rådhus 0830 - 1200  **Til stede**:  Konst. Kommunedirektør i Bamble: Birgit Sannes  Kommunedirektør i Drangedal: Hans Bakke  Kommunedirektør i Kragerø: Dag W. Eriksen  Konst. Rådmann i Porsgrunn: Per Sortedal  Kommunedirektør i Siljan: Jan Sæthre  **Forfall:**  Kommunedirektør i Skien: Karin G. Finnerud  **Andre** Grenlandssamarbeidet: Arve Høiberg |

|  |  |
| --- | --- |
| Saksnr. | Kommunedirektørkollegiet |
| 28/24 | **Referat fra Kommunedirektørkollegiet 14. mars 2024**  Konklusjon: Referatet fra KDK 14. mars vedtatt |
| 29/24 | **Felles eierstrategi for selskap Grenlandssamarbeidet/deler av Grenlandssamarbeidet har eierinteresser i, som grunnlag for årlig rapportering til eierkommunene.**  Rapporteringen fra selskapene vil danne grunnlag for administrasjonens årlige eierrapportering til bystyret.  Det skal legges til rette for at eierstrategiene evalueres i løpet av kommunevalgperioden.  Ferdigstillelse av dette arbeidet ønskes til politisk behandling høsten 2024. Forslaget er fremmet av Porsgrunn og legges frem for drøfting.  Konklusjon: Til neste KDK utarbeider sekretariatet i samarbeid med Skien kommune, et forslag til rapportskjema, med like frister, som saksgrunnlag for vedtakssak/referatsak i kommune/bystyrene. Det utarbeides et forslag til felles kapittel om håndtering av felles eierskap til eiermeldingene. Forslaget skal også inneholde felles frister for rapportering med tidslinje for felles kommunal behandling |
| 30/24 | **Telemarksplanen regional planstrategi -Telemark fylkeskommune**  Se vedlagt referat fra 21. mars  Grenlandsrådet vil 3. mai ha et innlegg fra Telemark fylkeskommune om planstrategien og prosessen frem til Fylkestingets vedtak.  Kommende høringsprosess ble drøftet. Høringsfrist er satt til 24. september.  Konklusjon: Kommunedirektørene deltar på konferansen 20. juni og kommunedirektørkollegiet legges til fylkeshuset 0800 – 1000, før konferansen. Skrivegruppe nedsettes for å utarbeide grenlandspunkter til høringen i tillegg til den enkelte kommunale vinklingen. |
| 31/24 | **Sluttrapport forprosjekt «Ren Frier»**  Rapport med saksutredning er vedlagt.  Konklusjon: Kommunedirektørkollegiet anbefaler for Grenlandsrådet å ta rapporten til orientering |
| 32/24 | **NOTAT -Bestilling av rapport for regionen som oppsummerer og komplementerer Grenlands kommunenes faktagrunnlag over kraftbehovet og inntektsgrunnlaget ved fornybar energi, i et kortsiktig (2030) og langsiktig (2050) perspektiv.**  Se vedlegg fra arbeidsgruppa med forslag til innhold i utlysning av anbud for utarbeidelse av rapport  Konklusjon: Kommunedirektørkollegiet innstiller for representantskapet i Det kommunale oppgavefellesskapet, Grenlandssamarbeidet å bevilge inntil kr. 400 000 fra ubenyttede felles næringstilskudd til formålet. |
| 33/24 | **Porsgrunn -fremtidig organisering av IT og digitalisering**  Konst. Rådmann i Porsgrunn orienterte om oppdraget fra Porsgrunn bystyre:  «Rådmannen bes utarbeide en helhetlig plan for digitalisering i kommunen, og bes også se på it-drift, felles ikt-drift med andre kommuner, eventuelt kjøp av tjenester, økonomiske og kvalitative konsekvenser»  Porsgrunn kommune har hentet inn bistand fra PA Consulting til å gjennomføre en IT benchmark, som har vært gjennomført for mer enn 80 kommuner og interkommunale IT-samarbeid. Oppdraget er som en viktig del av vårt pågående arbeid med å vurdere alternative leveransemodeller for IT. Som et viktig innsiktsarbeid i vårt arbeid med neste versjon av kommunens IKT- og digitaliseringsstrategi, og som kvalitetssikring av eget arbeid med drifts- og investeringsbudsjetter til IKT som virksomhetsområde. Det skal lede til en referansemodell for vurderinger av kommunens totale IT-kostnader inklusiv "skygge IT", med detaljerte nedbrytninger innenfor syv viktige kostnadsgrupper. Andre kommuner har anledning til å delta i sammenligningen av kostnader og kvalitet for kr 99 000,- eks mva. Kommunen(e) må forplikte seg til å delta i innhenting av data, og kunne dele tallene med Porsgrunn kommune.  Konklusjon: Siljan, Kragerø og Skien vil legge til rette for å gi nødvendige opplysninger, men kan ikke finansiere en deltagelse. |
| 34/24 | **Eventuelt**   1. **KS Kommunedirektørutvalget 16. april** Kommunedirektør Dag W. Eriksen orienterte om saker og orienteringer gitt i kommunedirektørutvalget. KDK behandler fremover sakene til KDU. 2. **KSF søknad for Grenlandssamarbeidet IPR, -inngåelse av kontrakt for utarbeidelse av søknad med Telemarksforskning** Kommunedirektørkollegiet ble forelagt forslag til kontrakt mellom partene Grenlandssamarbeidet IPR, USN og Telemarksforskning Konklusjon: Kontrakt inngås. Kommunedirektørkollegiet innstiller for representantskapet i Det kommunale oppgavefellesskapet, Grenlandssamarbeidet å bevilge 100 000 til formålet. 3. **Adecco -rammeavtale med GKI**   Kommunedirektør Eriksen adresserte for kollegiet annonse fra Adecco i forbindelse med rekrutering av sommervikarer til kommunal helsetjeneste, sett i forhold til kommunenes egne utfordringer med rekrutering Konklusjon: Kommunedirektør/Styreleder i GKI Jan Sæthre ber om redegjørelse fra GKI om vilkår i rammeavtalen i forhold til rekruterings utfordringen. Sæthre redegjør for kollegiet ved neste KDK   1. **Høring - forslag til reviderte statlige planretningslinjer for klima og energi sendt fra Kommunal- og distriktsdepartementet**   Kollegiet ble orientert om høringen med frist 12. juni Konklusjon: Det søkes utsatt høringsfrist og det arbeides i fellesskap om felles høringsuttalelse.   1. **Til neste KDK 31. mai bestilles orienteringer om:** -Statlige krav til kommunal nitrogenrensing -KI predikering av sykefravær i kommunal sektor. Ref. prosjekt fra Trondhjem kommune |